# Sant-Sebastian-an-Enk

Sant-Sebastian-an-Enk :
| Monumant ar re varv hag iliz Sant Sebastian. ||
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Sant-Sebastian-an-Enk (pennlec'h) |
| Kod kumun | 44190 |
| Kod post | 44230 |
| Maer Amzer gefridi | Laurent Turquois 2020-2026 |
| Etrekumuniezh | Naoned Meurgêr |
| Lec'hienn Web | Ti-kêr |
| Poblañsouriezh ||
| Poblañs | 27 958 ann. (2020) |
| Stankter | 2 400 ann./km² |
| Douaroniezh ||
| Daveennoù lec'hiañ | 47° 12′ 29″ Norzh 1° 30′ 05″ Kornôg / 47.2080555556, -1.50138888889 |
| Uhelderioù | kreiz-kêr : 24 m bihanañ 2 m — brasañ 33 m |
| Gorread | 11,65 km² |
| Sant-Sebastian-an-Enk ||
| kemmañ |
Sant-Sebastian-an-Enk (Saint-Sébastien-sur-Loire e galleg) zo ur gumun eus Breizh, e departamant al Liger-Atlantel, er gevred da gêr Naoned. 24 726 den zo o chom enni ha dre-se eo 5vet kumun an departamant.

## Douaroniezh

* Ar Goulen hag al Liger a gember e Sant-Sebastian.
* Emañ teir enezenn en norzh d'ar gêr: Enez Forget, Enez Pinette hag Enez Héron.

### Kumunioù amezek
## Anv

* Erwan Vallerie (1995) ː Engnia, 1287

## Ardamezioù

* « En gul e wifrell gommek en argant karget gant teir brizhenn erminig en sabel lakaet en o flom, heuliet ouzh kab gant ul leon en aour hag ouzh beg gant ur vreunenn louzaouenn-an-hañv ivez en argant he delioù ivez en aour »

## Istor

* Aigne (Enk) e oa an anv ar barrez er penn-kentañ, en XIII$^{vet}$ kantved (etre 1179 ha 1286).
Er barrez e oa div rann: rann (bremañ e Naoned) herberc’hti Sant Jakez, gant ur chapel, ha rann iliz Sant Sebastian. Etre ar XIV$^{vet}$ kantved hag an XVIII$^{vet}$ kantved (1792) e oa an iliz Sant Sebastian ul lec’h pirc’hirinañh a-enep ar vosenn.

### Dispac'h Gall

* Krouet e voe kumun Sant-Sebastian-an-Enk e 1790 diwar ar barrez katolik. Lakaet e voe e penn Kanton Sant-Sebastian hag e Bann Naoned. E 1800 e voe lakaet en Arondisamant Naoned. Lakaet e voe e Kanton Naoned-4 e 1801.

### XX$^{vet}$ kantved
#### Brezel-bed kentañ

* Mervel a reas 100 gwaz ag ar gumun abalamour d'ar brezel, da lavaret eo 3,64 % eus he foblañs e 1911.

#### Eil brezel-bed

* D'an 21 a viz Even 1940 e voe kaset d'an diaz ur c'harr-nij Potez 63-11 eus an aerlu gall (Armée de l'Air) gant ar "Flak" alaman e Sant-Sebastian-an-Enk; mervel a reas an tri nijour a oa en e vourzh.
* Mervel a reas 50 den ag ar gumun hervez monumant ar re varv; lod anezhe a voe tud nann-soudard, lazhet e voent gant bombezadegoù ar Re Gevredet.

#### Trevadennoù
##### Brezel Indez-Sina

* Mervel a reas pevar milour eus ar gumun hervez monumant ar re varv.

##### Brezel Aljeria

* Mervel a reas pevar milour eus ar gumun hervez monumant ar re varv.

#### Melestradurezh

* Lakaet e voe ar gumun e Kanton Naoned-10 e 1973.

### XXI$^{vet}$ kantved

* Gant an dekred eus ar 25 a viz C'hwevrer 2014 e voe krouet Kanton Sant-Sebastian-an-Enk en-dro, gant Sant-Sebastian-an-Enk en e benn.

## Brezhoneg

* Kentelioù brezhoneg a vez kinniget d'an dud deuet abaoe 2001 gant ar gevredigezh Kentelioù an Noz.

## Monumantoù ha traoù heverk

* Maner La Grande Jaunaie.
* Iliz katolik Sant Sebastian.
* Nev an Iliz.
* Ti-gar kozh ar rouedad hentoù-houarn Petit Anjou.
* An ti-kêr.
* Monumant ar re varv e-tal an iliz katolik, luc’hskeudenn ha kartenn-bost. Dioueliet e voe d’an 26 a viz Here 1924.

## Poblañs
### Emdroadur ar boblañs abaoe 1962

Niver a annezidi

### Tud

* Angré Bourgues de la Jaunays, selaouer ouzh Kambr ar C'hontoù Breizh e 1619
* Familh Lyrot de la Patouillère : en XVIII$^{vet}$ kantved e oa penn an tiegezh Lyrot an aotrou e Sant-Sebastian (e La Patouillère, La Métairie hag e lec'hioù all. Daou ezel eus ar familh zo dibar : François (1732-1793), jeneral en arme Vendée e 1793 ; Philippe-Hervé, mab François, ofiser war vor, e gopr ar Republik.
* Pierre Cambronne: jeneral gall, ganet e Naoned d’ar 26 a viz Kerzu 1770 hag aet d’an anaon e Naoned d’ar 29 a viz Genver 1842. E Sant-Sebastian a oa tiez d'ar familh Cambronne ha da Bêr Cambronne (La Treille ; La Tullaye, bremañ d'ar c'huzul-kêr ; La Baugerie, bremañ skolaj teknikel).

#### Ganedigezhioù

* 1809 : Élisa Mercoeur, barzhez.

#### Ardamezeg ar familhoù

* Bourgues
* Aotrounez La Jaunays
* En gul e c'hastell a dri dour en aour heuliet gant ur vlourdilizenn ivez en aour ouzh beg; e vevenn en glazur karget gant pemp c'hrogenn en argant, 3 ouzh kab, 2 ouzh lezioù, ar re-mañ liammet gant ur chadenn ivez en arc'hant, gant ur steredenn en aour etre ar vlourdilizenn hag ar chadenn
* Imbert
* Aotrounez La Patouillière ha La Gibrais
* En sabel e ziv gebrenn en argant
* de Kermenguy
* Aotrounez La Patoullière ha Chesne-Cottereau
* En aour e gelennenn c'heotet diwriziet ha dizeliennet.

## Gevelliñ

| Bro | Kêr | Abaoe |
| Kembre | Porthcawl | 1999 |

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Cassini - EHESS - Fichenn kumun Sant-Sebastian-an-Enk
* ↑ (fr)Les soldats de Loire Inférieure - Monumant ar re varv
* ↑ (fr)Pertes de l'Armée de l'Air
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille

## Pennadoù kar

* Sebastian